《踏莎行》
明代·李标

砚点飞花，檐沾弱絮，炉烟小误湘帘暮。春风不解动人情，人情怕送春归去。

细草粘天、斜阳挂树，天涯离别人何处。休休莫更倚危栏，远山正是愁人路。

作者简介：明末清初浙江嘉善人，字子建，号霞起，晚年别号东山逸民。明贡生。通战略、军律、营阵，熟辽金元史事。明天启间闻魏大中被逮，兼程行二百里至吴赠重金。弘光时应史可法聘为记室，见事不可为而去。后渡江会葬史氏衣冠于梅花岭，归而绕屋皆种梅。不仕清朝。有《东山集》。